डॉक सारांशित करण्यासाठी: संजय राऊत

खासदार संजय राऊत यांनी बीबीसी मराठीला विशेष मुलाखत दिली आणि कंगना राणावतकडून ट्विटरवरून होणाऱ्या सतताच्या टीकेला उत्तरं दिली. त्याचसोबत संजय राऊत यांनी महाराष्ट्रातील भाजप नेत्यांनाही खडे बोल सुनावले.

YouTube पोस्ट समाप्त, 1

संजय राऊत यांची मुलाखत :

प्रश्न - कंगना राणावतनं आव्हान दिलंय की, 9 सप्टेंबरला मी मुंबईत येतेय, काय करायचं ते करा. शिवसेना नेमकं काय करणार आहे? शिवसेनेनं काही ठरवलंय का?

संजय राऊत - जर ठरवल असेल, तर ठरवलेल्या गोष्टी अशा समोरून सांगायच्या असतात का? पाहू काय करायचं ते. या लोकांशी आमचं व्यक्तिगत भांडण नाही. फार लहान माणसं आहेत. मुंबई त्यांना पोसते. मुंबई त्यांना देते. मुंबई नसती, मुंबईचे पोलीस नसते, मुंबईचा उद्योग नसता, तर हे इथे कशाकरता आले असते?

त्यामुळे त्यांनी मुंबईचे ऋण मान्य केले पाहिजे. सगळ्यांनीच, अगदी आमच्यासारख्यांनी सुद्धा. मुंबई महाराष्ट्राकडे आहे, ती आपल्या लोकांनी मिळवली. त्यासाठी बलिदान दिलं. त्यामुळे लाखो मराठी लोकांना इथे राहता येतं, रोजगार मिळतोय, विविध प्रकारचे उद्योग आम्ही करतो. कुणी उठायचं आणि मुंबईवर थुंकायचं आणि तेही इथलंच खाऊन, तर त्यासंदर्भात आम्ही बोललो. 

संजय राऊत

प्रश्न - इतकी लहान माणसं असतील, तरी तुम्ही वारंवार त्यावर बोललात, अगदी तुम्ही अपशब्दही वापरलात. त्याचा अर्थ काय घ्यायचा?

संजय राऊत - तुम्ही त्या शब्दाचा शब्दकोशातून अर्थ काढा. तुम्ही शोधा. हे महाराष्ट्राला दुषणं देणारे हरिश्चंद्राचे अवतार आहेत का? आचार्य अत्रेंच्या काळापासून अशा हरामखोर लोकांना, जे महाराष्ट्रात येऊन आमच्याशी गद्दारी करतात, त्यांना आचार्य अत्रेंनी हरामखोरच म्हटलंय, बाळासाहेबांनी हरामखोरच म्हटलंय.

प्रश्न - पण हे योग्य आहे का, कारण तुमच्या राजकीय भूमिका वेगळ्या असू शकतात, पण महिलेला असा शब्द वापरण योग्य आहे का?

संजय राऊत - इथे महिला आणि पुरुष या विषयाचा संबंधच काय? बाकीचं महिलांना पुरुषांच्या बरोबरीने अधिकार, हक्क, स्वातंत्र्य हवं असतं ना, मग एखादा पुरुषानं मुंबईवर दारू, ड्रग्जच्या गुळण्या टाकल्या, तर त्याला आम्ही जोड्यानं मारायचं आणि एखाद्या महिलेनं तेच वक्तव्य केलं, तर..? महिलांचा सन्मान करण्याचं आम्हाला शिकवू नका.

प्रश्न - समान हक्कांचं म्हणजे अपशब्द सुद्धा समान झेलायचे, असा त्याचा अर्थ होतो?

संजय राऊत - मी कुठे अपशब्द वापरले? बेईमान या शब्दाचा दुसरा अर्थ हरामखोर...\nडॉक सारख्याच भाषेत सारांश:
"राजकीय पाठबळाशिवाय कुणी एवढी हिंमत करत नाही. महाराष्ट्राच्या विरोधात ही जी चिवचिव, कावकाव, चमचेगिरी चालतेय, त्याला कायमच दिल्लीचा पाठिंबा आहे," असं शिवसेनेचे खासदार आणि मुख्य प्रवक्ते संजय राऊत यांनी कंगना राणावत प्रकरणावर बोलताना म्हटलंय.